КРИТЕРИЈУМИ ОЦЕЊИВАЊА – ГЕОГРАФИЈА
[bookmark: _heading=h.glq5wuw103i4]од петог до осмог разреда, школска 2026/2027. година
1. Колико пута се ученик оцењује
· 5. разред – најмање 2 оцене у полугодишту.
· 6, 7. и 8. разред – најмање 4 оцене у полугодишту.
· Оцена је јавна, уз образложење и препоруку за даљи рад; бележи се у педагошку свеску и дневник.
· Иницијални тест на почетку године се не оцењује – служи за планирање рада.
2. Начини оцењивања
	Начин
	Шта обухвата

	Усмено
	Најмање једна усмена оцена у полугодишту. Одговор на часу, дискусија, мапа појмова, проблемски задатак, рад на карти.

	Писмено
	Контролни задатак (дужи од 15 минута) – најављен, на крају теме, оцена се уписује у дневник у року од 8 дана; најмање један у полугодишту.
Кратка провера (до 15 минута) – без најаве, служи за праћење и не уписује се у дневник.

	Нема карта
	Провера картографске писмености – усмено или писмено.

	Активност
	Рад на часу, домаћи задаци, групни рад, пројекти, презентације, панои, модели, свеска, учешће на такмичењима и редован долазак на додатну/допунску наставу.



Бодовна скала за писмене провере (може да се помери највише 5%):
	Оцена
	Освојени бодови

	Одличан (5)
	85–100%

	Врло добар (4)
	65–84%

	Добар (3)
	45–64%

	Довољан (2)
	21–44%

	Недовољан (1)
	0–20%


3. Шта се вреднује код сваке оцене (сви разреди)
	Оцена
	Знање, умења и ангажовање

	Одличан (5)
	Знање примењује у новим ситуацијама, самостално повезује чињенице и изводи закључке, решава проблеме, критички расуђује, самостално се служи картом; веома активан и сарадљив.

	Врло добар (4)
	Знање углавном примењује, повезује чињенице, самостално изводи закључке, углавном се самостално служи картом; активан и сарадљив.

	Добар (3)
	Описује и објашњава основне појмове, делимично самостално изводи закључке и решава задатке, делимично се сналази на карти; делимично активан.

	Довољан (2)
	Препознаје и именује основне појмове (ниво репродукције), закључке изводи само уз помоћ наставника, не сналази се самостално на карти; мало активан.

	Недовољан (1)
	Не препознаје ни основне појмове, не може да их репродукује ни примени; не показује интересовање ни ангажовање.


4. Критеријуми по разредима
Пети разред – физичка географија
	Оцена
	Ученик:

	Одличан (5)
	Објашњава последице облика Земље и њених кретања; објашњава климатску и биогеографску зоналност и наводи мере заштите географског омотача.

	Врло добар (4)
	Зна димензије Земље и углавном објашњава последице облика и кретања; разуме законитости у географском омотачу и познаје мере његове заштите.

	Добар (3)
	Описује небеска тела и њихова кретања; разликује и објашњава објекте и појаве у литосфери, атмосфери, хидросфери и биосфери.

	Довољан (2)
	Именује небеска тела Сунчевог система, описује облик Земље и препознаје последице њених кретања; именује Земљине сфере и њихове основне одлике.

	Недовољан (1)
	Не познаје основне географске објекте, појаве и процесе.


Шести разред – карта, друштвена географија, Европа
	Оцена
	Ученик:

	Одличан (5)
	Доноси закључке о просторним и узрочним везама на основу карте; објашњава утицај природних и друштвених фактора на становништво, насеља и привреду; вреднује могућности одрживог развоја; објашњава настанак савремене политичке карте; објашњава везе и законитости у Европи и издваја регије.

	Врло добар (4)
	Разуме просторне и узрочне везе и углавном самостално анализира карту; описује утицај фактора на становништво, насеља и привреду; описује настанак политичке карте; издваја регије Европе и показује најважније објекте на карти.

	Добар (3)
	Одређује стране света и положај места на карти; чита моделе, слике, графиконе и табеле; приказује податке на немој карти; објашњава кретање и структуре становништва; именује међународне организације; описује одлике и регије Европе.

	Довољан (2)
	Наводи начине оријентације и представљања Земљине површине; чита елементе карте; познаје основне појмове о становништву, насељима и привреди; препознаје основне одлике Европе.

	Недовољан (1)
	Не познаје основне појмове из картографије, друштвене географије и Европе.


Седми разред – регионална географија света
	Оцена
	Ученик:

	Одличан (5)
	Објашњава везе и законитости у Европи и на ваневропским континентима и издваја регије; објашњава кретање броја становника, миграције и структуре; повезује природне ресурсе са развијеношћу држава; препознаје утицај човека на животну средину; самостално се служи картом.

	Врло добар (4)
	Разуме везе и законитости на континентима и издваја регије; објашњава развој пољопривреде, индустрије, саобраћаја и туризма у регијама и државама; углавном се самостално служи картом.

	Добар (3)
	Описује природне и друштвене одлике Европе и осталих континената и наводи њихове регије; делимично се самостално сналази на карти.

	Довољан (2)
	Именује континенте и препознаје њихове основне природне и друштвене одлике.

	Недовољан (1)
	Не познаје основне појмове из регионалне географије Европе и ваневропских континената.


Осми разред – географија Србије
	Оцена
	Ученик:

	Одличан (5)
	Објашњава везе и законитости у Србији и издваја регије; објашњава утицај природних и друштвених фактора на становништво, насеља и привреду Србије; самостално се служи картом.

	Врло добар (4)
	Познаје природне и друштвене одлике Србије, описује везе и законитости и издваја регије; углавном се самостално служи картом.

	Добар (3)
	Описује природне и друштвене одлике Србије и наводи њене регије; делимично се самостално сналази на карти.

	Довољан (2)
	Препознаје основне природне и друштвене одлике Србије; не сналази се самостално на карти.

	Недовољан (1)
	Не познаје основне појмове о природним и друштвеним одликама Србије.


5. Оцењивање ученика по ИОП-у
Ученик се оцењује према циљевима и прилагођеним стандардима из свог ИОП-а и према ангажовању:
	Оцена
	Ученик

	Одличан (5)
	значајно напредује у савладавању захтева ИОП-а, уз веома висок степен ангажовања

	Врло добар (4)
	значајно напредује, уз висок степен ангажовања

	Добар (3)
	напредује уз ангажовање и помоћ наставника

	Довољан (2)
	минимално напредује уз значајну помоћ наставника


Ако ученик не достиже захтеве по прилагођеним стандардима, ИОП се ревидира. Ученик са изузетним способностима (ИОП3) оцењује се према обогаћеном програму.
6. Закључна оцена
Утврђује се на крају полугодишта и године на основу свих оцена из дневника (полугодишња закључна оцена се не рачуна у просек). Не може бити мања од:
	Оцена
	Просек свих оцена

	Одличан (5)
	најмање 4,50

	Врло добар (4)
	3,50 – 4,49

	Добар (3)
	2,50 – 3,49

	Довољан (2)
	1,50 – 2,49


Закључна оцена не може бити већа од највеће појединачне оцене у дневнику. Активност, залагање и напредак ученика могу утицати на закључну оцену у његову корист.
Предметни наставник: Љиљана Ђурковић

